[pic] | KOMISIA EURÓPSKYCH SPOLOČENSTIEV |

V Bruseli 4. 2. 2008

KOM(2008) 62 v konečnom znení

PRIEBEŽNÁ SPRÁVA KOMISIE EURÓPSKEMU PARLAMENTU A RADE

o pokroku v Rumunsku v rámci mechanizmu spolupráce a overovania

PR IEBEŽNÁ SPRÁVA KOMISIE EURÓPSKEMU PARLAMENTU A RADE

o pokroku v Rumunsku v rámci mechanizmu spolupráce a overovania

ÚVOD

Pri vstupe Rumunska do EÚ dňa 1. januára 2007 bol zriadený mechanizmus spolupráce a overovania [1] s cieľom pomôcť Rumunsku pri odstraňovaní nedostatkov v oblasti reformy súdnictva a boja proti korupcii a monitorovaní pokroku dosiahnutého v týchto oblastiach.

Táto správa je druhou správou, ktorú predložila Komisia v rámci mechanizmu spolupráce a overovania[2]. Šesť mesiacov od prvej správy sa považuje za príliš krátke obdobie na to, aby sa umožnilo Rumunsku odstrániť nedostatky, a aby Komisia revidovala hodnotenie vypracované v júni minulého roka. Preto táto správa predstavuje skutočný aktuálny pokrok bez poskytnutia hodnotenia výsledkov dosiahnutých podľa každého referenčného kritéria. Okrem toho, súčasná priebežná správa zahŕňa prehľad pomoci poskytnutej Rumunsku v oblastiach relevantných pre referenčné kritériá. Cieľom je identifikovať možné medzery v poskytovaní pomoci a poskytnúť Rumunsku náležitú podporu v plnom rozsahu.

REFORMA SÚDNICTVA A BOJ PROTI KORUPCII: AKTUÁLNY STAV

Opatrenia nadväzujúce na preskúmanie z júna 2007: akčný plán

Od poslednej správy Komisie vypracovanej v júni 2007 prebiehal úzky a stály dialóg s rumunskými orgánmi v Bruseli a Bukurešti. Rumunsko pravidelne poskytovalo Komisii podrobnú aktualizáciu súčasného stavu.

Rumunské orgány prijali návrh Komisie vypracovať akčný plán o tom, ako Rumunsko zamýšľa plniť referenčné kritériá. Komisia poskytla pomoc Rumunsku vo forme metodického hodnotenia akčného plánu. Následne v októbri 2007 v nadväznosti na konzultácie so zúčastnenými subjektami rumunská vláda schválila podrobný akčný plán a predložila ho Komisii. Včasná príprava a prijatie akčného plánu, ktoré si vyžiadali spoločné úsilie a mobilizáciu značných zdrojov v krátkom čase, svedčia o skutočnom odhodlaní rumunských orgánov[3].

Aktualizované informácie o pokroku

1. Referenčné kritérium: Zabezpečiť transparentnejšie a účinnejšie súdne konanie, najmä posilnením kapacít a zodpovednosti Vyššej sudcovskej rady. Podať správu o vplyve nového občianskeho súdneho poriadku a trestného poriadku a monitorovať ho

- Implementovať všetky potrebné opatrenia vrátane opatrení ustanovených v príslušnom akčnom pláne Vyššej sudcovskej rady prijatom v júni 2006, ktorými sa zabezpečí konzistentnosť výkladu a uplatňovania práva na všetkých úrovniach súdnej právomoci v celej krajine v nadväznosti na náležité konzultácie so sudcami, s prokurátormi a právnikmi z praxe, monitorovať vplyvy novoprijatých legislatívnych a správnych opatrení,

- Navrhnúť a implementovať racionálny a realistický model personálnej politiky systému súdnictva na základe prebiehajúceho hodnotenia potrieb,

- Vypracovať a zrealizovať plán reštrukturalizácie prokuratúry, ktorý rieši súčasné nedostatky v oblasti riadenia a problematiku ľudských zdrojov,

- Monitorovať vplyv novoprijatých zmien občianskeho súdneho poriadku a trestného poriadku na systém súdnictva tak, aby bolo možné zapracovať do pripravovaných nových súdnych poriadkov prípadné potrebné opravné opatrenia,

- Podať správu o pokroku a monitorovať pokrok dosiahnutý v oblasti prijímania nových súdnych poriadkov vrátane náležitých konzultácií a jeho dosah na systém súdnictva,

- Posilniť kapacitu Vyššej sudcovskej rady, aby mohla vykonávať svoje hlavné úlohy ako aj zodpovednosť. Vyriešiť najmä potenciálne konflikty záujmov a neetické správanie jednotlivých členov rady. Prijímať súdnych vyšetrovateľov podľa novoprijatých objektívnych kritérií a s cieľom zabezpečiť vyvážené regionálne zastúpenie.

S cieľom podporiť zjednocovanie judikatúry sa uskutočnila séria odborných seminárov a pravidelných stretnutí sudcov a prokurátorov z odvolacích súdov a vyššieho kasačného súdu a krajských sudcov alebo sudcov nižšieho stupňa. Na rok 2008 sú plánované podobné aktivity.

V januári 2008 bolo zvolené nové vedenie Vyššej sudcovskej rady (VSR), bol zvýšený jej rozpočet a zverejnené nové plány riadenia. V decembri 2007[4] bola schválená komunikačná stratégia VSR a rumunskej justície s cieľom posilniť transparentnosť justičného systému. Organizácia Vyššej sudcovskej rady sa posilnila obsadením 240 z 275 pozícií. V prokuratúre zostáva 572 voľných miest. Zhruba polovica všetkých výberových konaní do justície sa uskutočnila podľa ad hoc postupu, aby sa rýchlo obsadili existujúce voľné miesta[5]. V týchto prípadoch boli voľné miesta obsadené na základe pohovorov a predchádzajúcich pracovných skúseností bez overenia kvalifikácie nového sudcu alebo odborného vzdelávania[6]. Stratégie ľudských zdrojov pre justíciu by mala byť vypracovaná v januári 2009[7]. V novembri 2007 začalo národné riaditeľstvo boja proti korupcii vyšetrovania proti niekoľkým prokurátorom za podvody v rámci výberových konaní na vedúce pozície prokuratúry.

V decembri 2007 bola navrhnutá všeobecná časť nového trestného poriadku a v nadväznosti na verejné prerokovanie bola predložená príslušným komisiám v parlamente a Vyššej sudcovskej rade[8]. Schvaľovanie ešte nie je ukončené.

Povinnosť súdov uverejňovať (a aktualizovať) judikatúru na internete sa predpokladá koncom roka 2008[9].

2. Referenčné kritérium: Zriadiť, ako bolo stanovené, bezpečnostný úrad, ktorý bude zodpovedať za overovanie majetku, nezrovnalostí a potenciálnych konfliktov záujmov, ako aj za vydávanie záväzných rozhodnutí, na základe ktorých bude možné prijať odrádzajúce sankcie

- Prijať právne predpisy, ktorými sa zriadi účinný a nezávislý bezpečnostný úrad, ktorý bude zodpovedať za overovanie majetku, nezrovnalostí a potenciálnych konfliktov záujmov, ako aj za vydávanie záväzných rozhodnutí, na základe ktorých bude možné prijať odrádzajúce sankcie

- Národný bezpečnostný úrad musí disponovať takými personálnymi a finančnými zdrojmi, ktoré sú dostatočné na zaistenie výkonu jeho mandátu

Právny rámec pre Národný bezpečnostný úrad bol schválený v máji 2007[10]. Národný bezpečnostný úrad však ešte stále nefunguje. Bol zvolený iba podpredseda. Začali sa prípravné aktivity (výberové konanie, verejné obstarávanie na infraštruktúru a pridelenie finančných zdrojov pre priestory a rozpočet) a práca na organizačnej štruktúre[11].

3. Referenčné kritérium: Stavať na dosiahnutom pokroku, pokračovať v profesionálnom, nezaujatom vyšetrovaní v prípadoch podozrenia z korupcie na najvyšších miestach

- Naďalej vykazovať odbornosť a nestrannosť pri vyšetrovaní prípadov korupcie na najvyššej úrovni. Zabezpečiť právnu a inštitucionálnu stabilitu protikorupčného rámca, najmä zachovaním súčasného postupu menovania a odvolávania generálneho prokurátora Rumunskej republiky, vedúceho prokurátora Národného riaditeľstva boja proti korupcii a iných prokurátorov vo vedúcich funkciách na generálnej prokuratúre

Práca Národného riaditeľstva boja proti korupcii vykázala počas predchádzajúcich šiestich mesiacov pozitívne výsledky[12]. Do októbra 2007 Národné riaditeľstvo boja proti korupcii požiadalo o povolenie začať trestné stíhanie voči ôsmim súčasným alebo bývalým ministrom. V januári rumunský prezident vydal toto povolenie[13]. Rozhodnutie o zrušení imunity sa prijalo po intenzívnej právnej a politickej diskusii. V predchádzajúcich šiestich mesiacoch niektoré z týchto prípadov, ktoré sa týkajú súčasných alebo bývalých členov vlády, vrátili súdy prokuratúre z dôvodu procedurálnych chýb. Toto vyvolalo, okrem problému imunity, značnú diskusiu a polemiku[14]. Nie je jasné, či argumentácia súdu znamená, že dôkaz je neprípustný, vyžadujúci nové vyšetrovanie, alebo či prokuratúra môže napraviť situáciu bez toho, aby bolo nutné opätovne začať konanie[15].

V októbri 2007 prijal rumunský parlament niekoľko zmien a doplnení trestného poriadku a trestného zákona. Zákon, ktorým sa mení a dopĺňa trestný poriadok, ešte nebol vyhlásený prezidentom, pretože ho vrátil na opätovné preskúmanie[16]. Tieto zmeny a doplnenia predpokladajú významné zmeny právneho rámca v oblasti vyšetrovania a stíhania trestných vecí. Okrem iného stanovujú, aby trestné vyšetrovanie bolo v zásade obmedzené na šesť mesiacov, žiadne pátranie alebo odpočúvanie/nahrávanie by nebolo povolené bez predchádzajúceho informovania podozrivého[17] a podvod nižší ako 9 miliónov EUR by sa považoval za trestný čin s nižším stupňom spoločenskej nebezpečnosti s maximálnym trestom 5 rokov odňatia slobody. Ak tento zákon bude vyhlásený, tieto zmeny a doplnenia budú mať vo všeobecnosti významný negatívny vplyv na efektívnosť trestného vyšetrovania v Rumunsku. Ovplyvnili by tiež spoločné vyšetrovania s členskými štátmi, boj proti terorizmu a stíhanie cezhraničnej trestnej činnosti.

Prokuratúru už nemôže ďalej používať technické hodnotenia rozsahu škôd používané daňovou správou[18].

4. Referenčné kritérium: Prijať ďalšie opatrenia na prevenciu a boj proti korupcii, najmä v miestnej samospráve

- Vyhodnotiť výsledky nedávno ukončených osvetových kampaní a v prípade potreby navrhnúť následné činnosti zamerané na oblasti, v ktorých existuje vysoké riziko výskytu korupcie

- Podávať správy o realizácii opatrení na obmedzovanie príležitostí pre korupciu a na zlepšenie transparentnosti postupov v miestnej samospráve, ako aj o postihoch verejných činiteľov, najmä činiteľov pôsobiacich v miestnej samospráve

Po značnom oneskorení vo vykonávaní projektu podpísal minister vnútra v novembri nový protokol s mimovládnymi organizáciami o Národnom bezpečnostnom centre[19]. Zelená linka, pôvodne vytvorená ako všeobecná protikorupčná telefónna linka, sa rozšírila s cieľom zodpovedať všeobecné otázky občanov vo vzťahu k práci ministerstva vnútra[20].

S omeškaním sa začala prípravná práca na národnej protikorupčnej stratégii zameranej na citlivé sektory a miestnu verejnú správu[21]. Túto stratégiu by mala vláda prijať v marci 2008.

PODPORA V RÁMCI MECHANIZMU SPOLUPRÁCE A OVEROVANIA

Významná podpora bola Rumunsku dostupná v oblasti spravodlivosti a vnútra prostredníctvom programov EÚ, ako je Phare a Prechodný fond, ako aj prostredníctvom členských štátov[22]. Táto oblasť zostáva hlavným cieľom podpory po vstupe do EÚ: takmer polovica rozpočtu Prechodného fondu EÚ pre Rumunsko je určená tomuto sektoru vrátane osobitných prostriedkov na projekty priamo podporujúce pokrok na základe referenčných kritérií mechanizmu spolupráce a overovania.

Projekty vykonávané v oblasti spravodlivosti a vnútra pokrývajú úplný rozsah referenčných kritérií. Podrobnejšia analýza projektov vykonávaných od roku 2004[23] ukazuje, že niektoré oblasti, ako napríklad súdna reforma (1. referenčné kritérium), prijali významnú úroveň pomoci a asi sa približujú k bodu nasýtenia. Významné finančné prostriedky boli tiež k dispozícii na budovanie kapacít v oblasti boja proti korupcii na najvyššej úrovni (3. referenčné kritérium) a na miestnej úrovni (4. referenčné kritérium). Niektoré citlivé sektory, ako napríklad vzdelávanie, však nedostali protikorupčnú podporu. Nový Národný bezpečnostný úrad (2. referenčné kritérium), ktorý má začať fungovať iba v prvej polovici tohto roka, doposiaľ dostal malú podporu.

Poskytnutá podpora mala vplyv na pokrok v Rumunsku: Súdna reforma mala stálu medzinárodnú podporu a je to oblasť, v ktorej nastal pomerne stabilný pokrok. Národné riaditeľstvo boja proti korupcii, ktoré je tiež prijímateľom významných finančných prostriedkov, mohlo vybudovať kapacity na vyšetrovanie a stíhanie prípadov korupcie na najvyššej úrovni v pomerne krátkom čase.

Budúca podpora by mala byť zameraná na podporovanie Národného bezpečnostného úradu a boj proti korupcii. Mali by sa priamo riešiť priority a potreby identifikované v akčnom pláne, ktorý navrhlo Rumunsko. Vo všeobecnosti by sa mali uprednostňovať menšie, dobre zacielené misie pomoci, ktoré rešpektujú absorpčnú kapacitu rumunských inštitúcií a umožňujú úplné vlastníctvo v integrácii výsledkov. Úsilie by sa malo zamerať na interdisciplinárny prístup, napríklad zameraním sa na sudcov a prokurátorov v boji proti korupcii na najvyššej úrovni. Riadené postupné ukončovanie podpory v saturovaných oblastiach sa zdá byť vhodným riešením.

Podpora by mala pokračovať vo forme výmeny osvedčenej praxe, školení a štipendií. Väčšie projekty v oblasti miestnej korupcie by mali byť doplnené flexibilnými a dobra zacielenými krátkodobými a strednodobými projektami, ktoré riešia osobitné aspekty alebo sa zameriavajú na obzvlášť citlivé oblasti a sektory.

Rumunsko sa povzbudzuje k plnému využívaniu významných finančných prostriedkov pomoci EÚ, ktoré sú stále dostupné prostredníctvom Prechodného fondu a TAIEX-u. Tieto finančné prostriedky umožňujú krátkodobé misie zorganizované v krátkom čase ako aj projekty strednodobej pomoci v trvaní do 6 mesiacov („twinning light“).

Komisia by odporučila členským štátom zvážiť viac priamej a praktickej podpory Rumunsku vo forme výmeny osvedčenej praxe, stáží, štipendií a inštitucionálnych partnerstiev s kľúčovými úradmi ako je Národný bezpečnostný úrad alebo Národné riaditeľstvo boja proti korupcii.

ZÁVER

Rumunsko počas prvého roka svojho v EÚ naďalej vyvíjalo úsilie o odstránenie nedostatkov, ktoré by mohli brániť uplatňovaniu práva, politík a programov EÚ. V kľúčových oblastiach, akými sú napríklad boj proti korupcii na najvyššej úrovni však ešte neboli preukázané presvedčivé výsledky.

Technická aktualizácia, ktorá je uvedená v tejto správe nepredstavuje hĺbkové hodnotenie pokroku na základe referenčných kritérií, ale existujúca situácia vzbudzuje obavy, ktoré je potrebné riešiť pred tým, ako Komisia uskutoční v júni úplné hodnotenie. Omeškanie sa vyskytlo pri implementácii koherentnej stratégie výberových konaní v oblasti justície (1. referenčné kritérium), pri zriaďovaní Národného bezpečnostného úradu (2. referenčné kritérium) a pri rozvoji celkovej stratégie a implementácii pilotných projektov na boj proti korupcii na miestnej úrovni[24] (4. referenčné kritérium). Rumunsko by malo najmä pokročiť v úsilí v oblasti boja proti korupcii na najvyššej úrovni (3. referenčné kritérium) a malo by posilniť svoje úsilie na udržanie právnej a inštitucionálnej stability rumunského protikorupčného rámca.

Komisia uznáva významné úsilie, ktoré bolo vynaložené na vytvorenie dôveryhodného akčného plánu, ktorý uvádza aktivity, termíny a inštitúcie zodpovedné za plnenie referenčných kritérií. Akčný plán však v niektorých častiach potrebuje väčšiu koherentnosť a musí vyplniť niektoré medzery[25]. Komisia navrhuje, aby Rumunsko v týchto bodoch akčný plán opravilo.

ANNEX

Overview of EU Assistance provided to Romania in the area of Judicial Reform and the Fight against Corruption [26]

Benchmark 1: Judicial Reform

EU projects have provided institutional capacity building to the Senior Council of Magistracy and the Romanian judiciary training institutions. A substantial budget was reserved for the IT equipment of courts and prosecutors offices. Several larger bilateral projects and a number of smaller initiatives complemented this institution-building effort. Future projects continue to focus on capacity building, on the transparency of the judicial process and address particular areas such as judiciary statistics, probation system or witness protection. Judicial Reform has been a strong focus of assistance.

Phare 2004-2006:

- Institutional Capacity Building and IT and office equipment for the Superior Council of Magistracy (several projects, ongoing: 2.4 MEUR)

- IT and Office Equipment for the Superior Council of Magistracy (Until Nov06: 600,000 EUR)

- Strengthening the institutional and legislative framework in the field of international judicial cooperation (Nov06-May08: 1,2 Mio EUR)

- Institution Building and Equipment for the National Institute of Magistracy and to the National School of Clerks (several projects, ongoing: total 5.24 Mio EUR)

- IT equipment, training and development of case management and documentation software at courts and prosecutors' offices (several projects, ongoing: total 28,72 Mio EUR)

- Assistance to set up an efficient legal aid system (Until Nov06: 1,25 Mio EUR)

- Mediation as an alternative dispute resolution (275.000 EUR until June 2007)

- Increasing the Transparency of Courts' and prosecutors' offices (Nov07-Dec08: 1 Mio EUR)

- Assistance to the High Court of Cassation and Justice: Training and Capacity Building (Nov07-Dec08: 700,000 EUR)

- Further consolidation of the institutional and administrative capacity of the Ministry of Justice (Phare 2006: 0.4 MEUR)

Transition Facility 2007:

- Unification of the Jurisprudence of Courts and Prosecutor Offices in Romania (600,000 EUR)

- Strengthening the Public Ministry’s institutional capacity (170,000 EUR)

- Improving the System of Romanian Judicial Statistics (560,000 EUR)

- Strengthening the Romanian Probation System and the Inter-Institutional Cooperation on Victim Protection (570,000 EUR)

- Assistance for Enhancing the Respect of Human Rights in Prisons and Improving the Efficiency of the Romanian Penitentiary System (660,000 EUR)

- Improving the Witness Protection Capacity (250.000 EUR)

Main Bilateral Projects:

Consulting Services for Revision of the Penal Procedure Code (Jan-Nov07: 299,500 EUR) Strengthening the functioning of the Romanian Judiciary and its representative body – Superior Council of Magistracy (750,000 EUR) |

Development of Judiciary Training Capacities (Mar-Nov07: 40,000 EUR) |

Several Projects on: Management and media training for magistrates, Increasing Integrity within the Judicial System, Strengthening the Probation Service, Assistance to the Anti-Money Laundering Office, Court Management (635,000 EUR ) |

The implementation of basic procedural rules for protecting the financial interests of the EU (May-Oct07: 82,000 EUR) Support for improving the capacity of the Ministry of Justice (36,000 EUR) Assistance to the National Institute for Magistracy of Romania Improving the Human Rights Situation in Prisons (07-08: 50,000 EUR ) |

Several smaller training projects, internships, organisational audits, study visits, seminars |

- Main Projects with a total budget of at least 45.41 MEUR

Benchmark 2: Integrity Agency

A single large project includes support to the creation of the National Integrity Agency. Two bilateral projects complement the institution-building effort through support in related areas. Given that the National Integrity Agency will become operational only in the course of 2008, follow-up support should be considered.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 0.6 Mio EUR concerning ANI)

Main Bilateral Projects:

Enhancing the Monitoring Role of Civil Society (88,000 EUR) |

Protection of whistleblower program |

- Main Projects with a total budget of at least 1.6 MEU

Benchmark 3: High-Level Corruption

Several projects supported building-up capacity at the Romanian National Anti-Corruption Prosecution Services (DNA). This support continues through smaller projects.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 1 Mio EUR concerning DNA)

- Strengthening the institutional capacity of DNA (Sept05-Feb07: 1,2 Mio EUR)

- IT equipment and software for the DNA (Until Nov06: 1,75 Mio EUR)

Transition Facility 2007:

- Enhancement of National Anticorruption Directorate Investigative Capacities (560,000 EUR)

Bilateral Projects:

Several individual advisory missions, seminars and study visits |

- Main Projects with a total budget of at least 6.5 MEUR

Benchmark 4: Local Corruption

Several large EU projects are being implemented or in preparation. Bilateral support shows a particular emphasis on the area of local corruption. Several projects have been implemented with central and local administration.

Phare 2004-2006:

- Improving the fight against corruption: Corruption Awareness among central and local public administration (since Nov06: 1,6 Mio EUR)

- Supply of IT equipment for the General Directorate for Anticorruption / Ministry of the Interior (Phare 2006: 0.3 MEUR)

- Strengthening administrative mechanisms and legislation to better foster and protect the public integrity system in public administration. (Phare 2006: 1.3 MEUR)

- Strengthening the fight against corruption on the preventive side (Phare 2006: 1 MEUR)

- Corruption in the Public Administration (Sept07-: 1,2 Mio EUR)

- Development of the Anti-corruption General Directorate of the Ministry of Interior and Administrative Reform (MIRA) (Jun07-Jul08: 1,1 Mio EUR)

Transition Facility 2007:

- Building Civil Society Support against Corruption (2,5 Mio EUR)

- Bringing Anti-Corruption Capacities in the Ministry of Internal Affairs up to EU Standards (250,000 EUR)

- Strengthening the Capacity to Fight Economic and Financial Crime (200.000 EUR)

Bilateral Projects

Resident adviser on corruption with MoI (until Jun08) |

Improving Transparency and Accountability of Local Government (ended Aug07: 135,000 EUR) Tackling corruption within the Customs Administration (ended Jul07: 52,500 EUR) Reducing corruption within the Health Sector (until Mar08: 58,500 EUR) National Integrity Centre (ended Aug07: 115,000 EUR) |

Romanian Youth Versus Corruption; Together against corruption; Anti-corruption educational campaign (Integrity Centres) Improving Romanian local government integrity (MPP) (04-06: 320,000 EUR) Regional Transparency Councils |

- Main Projects with a total budget of at least 9.9 MEUR

[1] Rozhodnutie Komisie 2006/928/ES z 13. decembra 2006, ktorým sa zriaďuje mechanizmus na zaistenie spolupráce a overovania pokroku v Rumunsku na účely osobitných referenčných kritérií v oblastiach reformy súdnictva a boja proti korupcii (Ú. v. EÚ L 354, 14.12.2006, s. 56).

[2] Komisia podala správu po prvýkrát dňa 27. júna 2007 – KOM(2007) 378 v konečnom znení.

[3] Akčný plán je k dispozícii na internetovej stránke: http://www.just.ro/Portals/0/Right_Panel/Plan%20de%20actiune/plan_actiune_en_21122007[1].pdf

[4] Táto stratégia bude prebiehať do roku 2012 a je zohľadnená v akčnom pláne. Bude ju implementovať pracovná skupina vymenovaná VSR.

[5] Zmenou a doplnením zákona č. 304 sa zrušila požiadavka pre radu Národného inštitútu sudcov súhlasiť s nomináciami a odvolávaniami vyššieho manažmentu Národného inštitútu sudcov.

[6] Tento postup pohovorov je v súčasnosti zrušený prostredníctvom GEO 100/2007 s účinnosťou od 1. júna 2008.

[7] Aktivita 1.4 časti V Akčného plánu. Okrem toho bola schválená nová organizačná štruktúra ministerstva spravodlivosti (uznesenie č. 2477/C/1.10.07).

[8] Neexistuje žiadna prax systematickej predchádzajúcej konzultácie s Vyššou sudcovskou radou zo strany ministerstva spravodlivosti o kľúčových právnych predpisoch v oblasti justície. Takáto systematická konzultácia by umožnila Vyššej sudcovskej rade lepšie vykonávať svoju úlohu strážcu rumunskej justície.

[9] Akčný plán časť II, bod 2.1).

[10] Zákon č. 144/2007 z 25. mája 2007.

[11] Na zrýchlenie zriadenia agentúry sa prijalo vládne núdzové nariadenie č. 138/6.12.2007.

[12] Počas obdobia od 1. júna až 31. októbra 2007 Národné riaditeľstvo boja proti korupcii obvinilo 148 osôb, ktoré sú vedené v 64 spisoch. V rovnakom období súdy vydali 31 neprávoplatných odsudzujúcich rozhodnutí týkajúcich sa 53 obžalovaných v prípadoch Národného riaditeľstva boja proti korupcii. Súdy vydali 22 právoplatných rozhodnutí týkajúcich sa 31 obžalovaných. V rovnakom období boli vydané oslobodzujúce rozsudky týkajúce sa 10 obžalovaných.

[13] Vládnym nariadením č. 95 zo 4. októbra 2007, podporeného predchádzajúcim ministrom spravodlivosti, bol postup na zrušenie procedurálnej imunity ministrov zmenený a doplnený v zmysle, že existujúci poradný výbor bol nahradený novým výborom pozostávajúcim zo sudcov. Tento právny predpis bol vyhlásený rumunským ústavným súdom za protiústavný. Po rezignácii ministra spravodlivosti, ktorý je sám zapletený do jedného z ôsmich prípadov, a nominácii dočasného ministra v januári, prezident v januári zrušil imunitu všetkých obvinených.

[14] Hlavným dôvodom je skutočnosť, že prokuratúra (Národné riaditeľstvo boja proti korupcii) nerešpektuje nový rozsudok Ústavného súdu vo veci zbavenia imunity obvinených, ktorý vyžaduje zbavenie imunity aj predchádzajúcich členov vlády. Tento nový rozsudok bol však vydaný po tom , ako Národné riaditeľstvo boja proti korupcii začalo príslušné konania.

[15] Relatívna neplatnosť sankcií na základe procesných pochybení, ktoré nespôsobili hrubé porušenie základných práv a ktoré môžu byť konvalidované. V prípade absolútnej neplatnosti a porušenia napríklad základných práv obvinených konvalidácia nie je možná a prípad je vrátený prokuratúre na opätovné vyšetrenie.

[16] V prípade opätovného schválenia tohto zákona musí ho prezident vyhlásiť v zmysle článku 77 rumunskej ústavy.

[17] Nedodržanie týchto podmienok by viedlo k neplatnosti vyšetrovania.

[18] Nariadenie vlády č. 47 z 28. augusta 2007.

[19] Verejná osvetová kampaň zameraná na zlepšenie boja proti korupcii sa konala od októbra 2007 do januára 2008.

[20] Do akej miery tieto zmeny ešte umožnia partnerstvo s občianskou spoločnosťou a pokračovať v poskytovaní služieb na sledovanie korupčných signálov nemohlo byť stanovené.

[21] Táto iniciatíva predstavuje hlavné opatrenie navrhnuté v Akčnom pláne podľa 4. referenčného kritéria, pozri aktivitu číslo 5.

[22] Od roku 2004 bolo zo samotného programu PHARE k dispozícii 187 miliónov EUR pre oblasť spravodlivosti a vnútra v Rumunsku. Prechodný fond sa bude implementovať do roku 2010. V rámci štrukturálnych fondov sa venuje osobitná pozornosť a podpora vybudovaniu riadneho a transparentného finančného riadenia fondov EÚ, ktoré je procesom súvisiacim s bojom proti korupcii. Technická pomoc sa poskytne monitorovaniu projektov, hodnoteniu a kontrole, ako aj vývoju účinného jednotného informačného systému riadenia schopného tiež poskytnúť transparentné informácie o finančných intervenciách a čerpaní finančných prostriedkov. TAIEX zorganizoval v Rumunsku významné množstvo aktivít v oblasti spravodlivosti a vnútra a má ešte finančné prostriedky na aktivity uskutočnené v budúcnosti.

[23] S cieľom identifikovať možné medzery pri poskytovaní pomoci a zabezpečiť dostupnosť plného rozsahu pomoci, príslušná pomoc EÚ a bilaterálna pomoc poskytnutá Rumunsku od roku 2004 je zhrnutá v zozname priloženom k tejto správe. Tento zoznam bol vypracovaný na základe informácií, ktoré mala k dispozícii Komisia a na základe informácií oznámených členskými štátmi. Nemohli byť uvedené všetky údaje o jednotlivých projektoch a uprednostnili sa sumárne údaje kvôli lepšej zrozumiteľnosti. Plný dostupný súbor informácií však bol poskytnutý Rumunsku a návrhy v tejto kapitole sa prediskutovali s rumunskými orgánmi a tieto ich podporili.

[24] Akčný plán: 4. referenčné kritérium, aktivita 5.

[25] Niektoré právne a politické iniciatívy uskutočnené v praxi sú v rozpore s cieľmi predpokladanými v akčnom pláne. Okrem toho, akčný plán opomína kľúčovú otázku právnej a inštitucionálnej stability protikorupčného rámca (3. referenčné kritérium). V tomto pláne tiež chýba údaj, kedy budú pripravené sektorové stratégie v súdnej reforme a protikorupčnej oblasti a či sa majú nahradiť tými, ktorým nedávno skončila platnosť. Akčný plán nie je dostatočne podrobný v oblasti korupcie na miestnej úrovni (4. referenčné kritérium). Akčný plán tiež uvádza niektoré aktivity a ukazovatele, ktoré sa nezdajú byť dostatočne zacielené na uskutočnenie zamýšľaného výsledku. Toto sa týka najmä ukazovateľov ako je únik dôverných informácií prostredníctvom médií (3. referenčné kritérium; kapitola I, bod 1.2). Štúdia o individualizácii trestov za trestné činy korupcie (3. referenčné kritérium; kapitola II, bod 1) môže byť iba prvým krokom pri riešení problému možnej zhovievavosti pri hodnotení korupcie na najvyššej úrovni ako je uvedené v správe Komisie o mechanizme na zaistenie spolupráce a overovania z 27. júna 2007. Akčný plán by mal byť priebežne aktualizovaný a jeho vykonávanie vo vzťahu k jeho ukazovateľom by malo byť striktne monitorované prostredníctvom silného centrálneho operatívneho koordinačného mechanizmu.

[26] PHARE: Budgetary figures include Romanian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.